《桐庐道中九日逢子公》
宋代·李处权

三年客里重阳节，故典征衣共一杯。
雁下紫萸能自好，霜前黄菊为谁开。
中原豺虎定何许，故国池台安在哉。
山水中逢张学士，慢扶双桨不须催。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。